ΓΡΑΠΤΗ ΕΡΩΤΗΣΗ E-2806/01

υποβολή: Gabriele Stauner (PPE-DE) προς την Επιτροπή

(9 Οκτωβρίου 2001)

Θέμα: Κατηγορία κατά της τοπικής κυβέρνησης στο Schwerin για προνομιακή οικονομική πολιτική

Το περιοδικό Der Spiegel (τεύχη 35/01, 37/01 και 39/01) κατηγορεί τον αντιπρόεδρο της κυβέρνησης του ομόσπονδου κρατιδίου Μεκλεμβούργου-Πομερανίας στη Βόρεια Γερμανία, κ. Helmut Holter, για ανάμειξη σε προνομιακή οικονομική πολιτική και κάνει λόγο για ένα βόρβορο ενισχύσεων στο Schwerin στον οποίο εμπλέκονται και χρήματα της ΕΕ.

1. Εξετάζει η Επιτροπή κατηγορίες σύμφωνα με τις οποίες

α) κατά την ανάθεση σύμβασης αξίας 15 εκατ. στην εταιρεία BBJ για υπηρεσίες στο πλαίσιο της τεχνικής βοήθειας του Ευρωπαϊκού Κοινωνικού Ταμείου σημειώθηκαν σοβαρές παρατυπίες·

β) το ίδρυμα επαγγελματικής επιμόρφωσης SBW έλαβε ιδιαιτέρως γενναία χρηματοδότηση από πιστώσεις του κοινοτικού προγράμματος ADAPT πιθανώς διότι στο ίδρυμα αυτό εργάζονταν η σύζυγος του εν τω μεταξύ απολυθέντοςφυπουργού Wegrad ως διευθύντρια και συνέταιρος και η σύζυγος του αντιπροέδρου της κυβέρνησης ως κοινωνική λειτουργός·

2. Σχεδιάζει η Επιτροπή να ακυρώσει συμβάσεις, εάν τούτο είναι απαραίτητο, και να ζητήσει την επιστροφή χρημάτων·

3. Μπορεί η Επιτροπή να επιβεβαιώσει ότι διεξήγαγε έρευνες κατά της εταιρείας BBJ ήδη στα μέσα της δεκαετίας του '90 για κατάχρηση χρημάτων· Εάν ναι, ποια ήταν τα αποτελέσματα αυτών των ερευνών·

4. Εξετάζει η Επιτροπή κατηγορίες σύμφωνα με τις οποίες η μη κερδοσκοπική επιχείρηση Schweriner BBJ-GmbH διοχέτευσε παρατύπως χρήματα που προορίζονταν για την καταπολέμηση της ανεργίας σε σχέδια ακινήτων άλλης θυγατρικής εταιρείας της BBJ στις Βρυξέλλες·

5. Μπορεί η Επιτροπή να αναφέρει σε ποιο ύψος ανέρχονται οι πληρωμές που έλαβαν από τον κοινοτικό προϋπολογισμό κατά τα προηγούμενα πέντε έτη οι εταιρείες που ανήκουν στον όμιλο BBJ;

Απάντηση της κ. Διαμαντοπούλου εξ ονόματος της Επιτροπής

(3 Δεκεμβρίου 2001)

Η Επιτροπή, στο πλαίσιο του έργου της όσον αφορά την τους λογιστικούς και τους γενικούς ελέγχους, θα ερευνήσει εάν η ανάθεση της πρόσφατης σύμβασης τεχνικήςποστήριξης, την BBJ, πραγματοποιήθηκε σύμφωνα με την οδηγία 92/50/ΕΟΚ του Συμβουλίου της 18ης Ιουνίου 1992 για το συντονισμό των διαδικασιών σύναψης δημόσιων συμβάσεωνπηρεσιών(1) και ειδικότερα της 11 που επιτρέπει, σε ορισμένες περιπτώσεις, τη σύναψη δημόσιας σύμβασηςπηρεσιών μέσω διαδικασίας με διαπραγμάτευση.

Εφαρμόζοντας την αρχή της επικουρικότητας η Επιτροπή δεν ενημερώνεται για τη χρηματοδότηση των επί μέρους σχεδίων. Το κράτος μέλος είναι αρμόδιο για την έγκριση των επί μέρους σχεδίων και συμβάσεων τεχνικήςποστήριξης. Αυτό ισχύει και για τις συμβάσεις τεχνικήςποστήριξης που συνήφθησαν μεταξύ των γερμανικών ομόσπονδων κρατών και των επιχειρήσεων και εταιρειών που ανήκουν στο όμιλο BBJ κατά τη διάρκεια της τελευταίας περιόδου προγραμματισμού. Η Επιτροπή δεν είναιποχρεωτικό να ενημερώνεται αυτομάτως για τις λεπτομέρειες αυτών των συμβάσεων.

Για τους ίδιους λόγους η Επιτροπή δεν διαθέτει λεπτομερείς πληροφορίες σχετικά με τα σχέδια που ανατέθηκαν στην SBW από τοπουργείο Απασχόλησης του ομόσπονδου κράτους του Mecklembourg-Vorpommern.

Με επιστολή της 30ής Αυγούστου 2001, η Επιτροπή ζήτησε από το εν λόγω Land να ενημερωθεί ιδιαίτερα σχετικά με τους ισχυρισμούς όσον αφορά τη σύμβαση με την BBJ. Δεν έλαβε καμία απάντηση έως σήμερα. Εξάλλου το Ελεγκτικό Συνέδριο του Mecklembourg-Vorpommern συντάσσει έκθεση σχετικά με τις συμβάσεις που συνήφθησαν με την BBJ και την SBW. Τα ερωτήματα για το εάν αυτές οι συμβάσεις πρέπει να κηρυχθούν άκυρες ή εάν πρέπει να ζητηθεί η επιστροφή χρηματικών ποσών, δεν είναι δυνατόν να απαντηθούν σε αυτό το στάδιο.

Στηνπόθεση Flathus, που αφορά απάτη που διαπράχθηκε στην Thuringia στα μέσα της δεκαετίας του 1990, στην οποία είχε εμπλακεί μια εταιρεία που ανήκε στην BBJ, η Επιτροπή δεν συνέχισε τις δικές της έρευνες από τη στιγμή που οι γερμανικές αρχές απέσυραν τα σχετικά σχέδια από τη συγχρηματοδότηση στο πλαίσιο του Ευρωπαϊκού Κοινωνικού Ταμείου (ΕΚΤ).

Η Επιτροπή δεν γνωρίζει τέτοιους ισχυρισμούς σχετικά με τις αποφάσεις για επένδυση που έλαβε ιδιωτική εταιρεία.

Η Ευρωπαϊκή Υπηρεσία Καταπολέμησης της Απάτης (OLAF) συνέστησε σε αυτό το στάδιο να συνεχιστούν οι έλεγχοι όσον αφορά την ύπαρξη τυχόν παρατυπιών στο πλαίσιο των συμβάσεων με γραφεία τεχνικήςποστήριξης (ΓΤΥ) που συνήφθησαν με εταιρείες που συμμετέχουν στο δίκτυο BBJ Servis στην Ευρώπη.

(1) ΕΕ L 209 της 24.7.1992.